Diari Oficial de la Generalitat Valenciana


Sumari del DOGV 8667, del 30-10-2019 (2019/10339)

RESOLUCIÓ de 18 d'octubre 2019, de la rectora de la Universitat Jaume I de Castelló de la Plana, per la qual es fa pública la relació de llocs de treball del personal d'administració i serveis d'aquesta universitat.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8667

Data del DOGV
:   30-10-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/10435


Data del document
:   18-10-2019

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * Universitat Jaume I
    * concurs administratiu

RESOLUCIÓ de 18 d'octubre 2019, de la rectora de la Universitat Jaume I de Castelló de la Plana, per la qual es fa pública la relació de llocs de treball del personal d'administració i serveis d'aquesta universitat. [2019/10490]  
Durant l'any 2019 s'han produït dues modificacions de la relació de llocs de treball del personal d'administració i serveis. Tal com preveu l'article 45.17 dels Estatuts d'aquesta universitat, les propostes d'aquestes han estat aprovades pel Consell de Govern de la Universitat Jaume I de Castelló de la Plana en les sessions 07/2019 i 08/2019, de 17 de juliol i de 2 d'octubre de 2019, respectivament.  
  
Segons el que preveu l'article 3.f de la Llei 2/2003, de 28 de gener, de la Generalitat, de consells socials de les universitats públiques valencianes, el Consell Social d'aquesta universitat ha aprovat aquestes modificacions en les sessions número 94 i 95, de 19 de juliol i de 7 d'octubre de 2019, respectivament.  
En conseqüència, aquest rectorat, en exercici de les competències que li atribueix la Llei orgànica 6/2001, de 21 de desembre, d'universitats, i per a acomplir el que disposa l'article 43.1 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, resol:  
  
Primer  
Fer pública la relació de llocs de treball del personal d'administració i serveis de la Universitat Jaume I de Castelló de la Plana que s'assenyala en l'annex, amb les modificacions aprovades pel Consell Social, a proposta del Consell de Govern d'aquesta universitat.  
  
  
Segon  
Les modificacions dels llocs de treball amb increment retributiu tindran efectes econòmics des de l'1 de novembre de 2019.  
  
Tercer  
Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 45 i 46 de la Llei 29/1998, de 13 de juliol, reguladora de la jurisdicció contenciosa administrativa, es pot interposar un dels recursos següents:  
a) Amb caràcter potestatiu, recurs de reposició davant del mateix òrgan que va dictar l'acte contra el qual es recorre, en el termini d'un mes comptador des de l'endemà de la publicació. La interposició del recurs, excepte en els casos en què una disposició establisca el contrari, no suspén l'execució de l'acte impugnat, de conformitat amb el que es disposa en l'article 117 de la Llei 39/2015. Si transcorre un mes des de l'endemà de la interposició del recurs de reposició sense que aquest haja sigut resolt i notificat, es pot entendre que ha sigut desestimat i es pot interposar un recurs contenciós administratiu davant del Jutjat Contenciós Administratiu de Castelló de la Plana, en el termini de sis mesos comptadors des de l'endemà de la desestimació presumpta.  
  
b) Recurs contenciós administratiu davant del Jutjat Contenciós Administratiu de Castelló de la Plana, dins del termini de dos mesos comptadors des de l'endemà de la publicació.  
En cas d'optar pel recurs potestatiu de reposició no es pot interposar el recurs contenciós administratiu fins que siga resolt expressament o se n'haja produït la desestimació per silenci administratiu.  
  
Tot això sense perjudici de qualsevol altre recurs o acció que es considere procedent.  
  
Castelló de la Plana, 18 d'octubre de 2019.- La rectora: Eva Alcón Soler.